Hoe help die Heilige Gees jou? – 1 Korintiërs 12:4-10 – Bybelskool
Written by Chris van Wyk on Aug 1, 2019 . Posted in Wie is God?.
Daar is 'n hele verskeidenheid geestelike gawes, en tog kom hulle van dieselfde Gees. En daar is 'n hele verskeidenheid bedienings, maar ons dien dieselfde Here. Daar is talle aktiwiteite in die gemeente, maar dit is dieselfde God wat al hierdie dinge kragtig in ons almal aktiveer. Elkeen van ons ontvang 'n manifestasie van die Gees om die gemeente te bevoordeel. Aan die een gee die Gees die bekwaamheid om goddelike wysheid te verkondig, aan 'n ander gee Hy die gawe van spesiale kennis. Aan iemand anders gee hierdie selfde Gees 'n heel besondere geloof, aan nog een gee Hy gawes van genesing, aan 'n volgende een die vermoë om wonders te verrig, aan 'n ander die gawe van profesie, aan nog een die vermoë om te onderskei tussen geeste, aan iemand anders die gawe van praat in tale, aan nog een die bekwaamheid om die tale uit te lê. (NLV)
1. Daar is twee verdere praktiese maniere waarop ons die werk van die Heilige Gees in ons lewens agterkom. Die eerste is die gawes wat Hy aan elke kind van God gee. Wat is die gawes wat Hy vir jou gegee het? Hoe funksioneer dit in jou lewe?
2. Watter gawes kan jy in die gelowiges rondom jou raaksien? Hoe werk julle gawes saam om die liggaam van Christus te bou?
3. Lees die verse later vandag weer om jou te herinner aan die gawes wat Heilige Gees vir jou gegee het en besluit opnuut om dit onder sy leiding te ontwikkel en gebruik.
4. Jy kan later vanaand die verse weer lees in die konteks van 1 Korintiërs 12 en my bydrae daaroor: 1 Korintiërs 12 – Verskeidenheid dien die eenheid.